**Višina zneska za vračilo trošarine za komercialni prevoz za davčna obdobja februar, marec in april 2022 znaša 0 evrov**

Obveščamo vas, da je Vlada z [Uredbo o spremembah Uredbe o določitvi zneska trošarine za energente](https://www.uradni-list.si/glasilo-uradni-list-rs/vsebina/2022-01-0208?sop=2022-01-0208) (Uradni list RS, št. 12/2022; v nadaljevanju uredba) znižala zneske trošarine za nekatere energente.

V skladu z uredbo je določen znesek trošarine za **plinsko olje za pogonski namen** **330,00 evrov za 1.000 litrov in bo veljal od 1. 2. 2022 in do 30. 4. 2022.** Znesek predstavlja najnižji dovoljen znesek za obdavčitev energenta, ki ga določa 7. člen Direktive Sveta o prestrukturiranju okvira Skupnosti za obdavčitev energentov in električne energije (2003/96/ES).

V prvem odstavku 95. člena Zakona o trošarinah (Uradni list RS, št. 47/16, 92/21 in 192/21) je določeno, da se za namene vračila trošarine za komercialni prevoz določi znesek vračila, ki predstavlja razliko med  zneskom povprečne trošarine, ki jo za posamezni koledarski mesec ugotovi minister, pristojen za finance, in najnižjim dovoljenim zneskom, ki ga določa 7. člen Direktive 2003/96/ES.

Glede na predpisan način izračuna zneska za vračilo bo **za davčna obdobja februar, marec in april 2022 višina zneska za vračilo trošarine za komercialni prevoz znašala 0 evrov.**

**Upravičencem, ki bodo morebiti predložili zahtevke za vračilo trošarine za komercialni prevoz mesečno, za davčno obdobje februar, marec in april 2022 torej ne bo ugodeno**, kljub temu, da so dejansko porabili pogonsko gorivo za komercialni prevoz. Glede na specifično situacijo vezano na izračun zneska za vračilo trošarine, vas o pričakovani odločitvi davčnega organa vnaprej **seznanjamo z namenom zmanjšanja  administrativne obremenitve tako za upravičence kot za davčni organ**, ker **ne bo mogoče priznati pravice do vračila** saj bo **znesek za vračilo znašal 0 evrov.**